68 વર્ષ વીત્યા બાદ પણ ભારત-પાકિસ્તાન સીમા વિવાદ ખતમ થવાનું નામ લેતો નથી. આ વર્ષની વાત કરીએ તો ભારત-પાકિસ્તાન સીમા પર પાકિસ્તાન દ્વારા અત્યાર સુધી 56 વખત યુદ્ધવિરામનું ઉલ્લંઘન થઇ ચૂક્યું છે. સીમાઓ પર ઉભેલા આપણા હજારો સેનાના જવાનો દિવસ રાત દેશની સુરક્ષા માટે તૈનાત રહે છે. ઘણા શહીદ થાય છે તો ઘણા ગુમનામ. કડકડતી ઠંડી હોય કે પછી ધમધમતો તડકો, પાકિસ્તાન અને ચીનને અડીને આવેલી બોર્ડર પર ભારતીય જવાનોને ચોવીસ કલાક તૈનાત રહેવું પડે છે.